作者:盧綸
標題:王評事駙馬花燭詩
內容:萬條銀燭引天人，十月長安半夜春。步障三千隘將斷，幾多珠翠落香塵。一人女婿萬人憐，一夜調疏抵百年。為報司徒好將息，明珠解轉又能圓。人主人臣是親家，千秋萬歲保榮華。幾時曾向高天上，得見今宵月裡花。比翼和鳴雙鳳凰，欲棲金帳滿城香。平明卻入天泉裡，日氣曈曨五色光。